Ego frater PETRVS humilis Cluniacensis Abbas cunctis istud legentibus notam fieri permutationem volo, quæ facta est inter nos,  domnum Abbatem,  fratres Ambroniacenses. Placuit enim,  statutum est ab vtraque parte, ad vtilitatem, vt credimus,  illorum,  nostram, vt Ambroniacenses deinceps perpetuo iure possideant, quod habere solebamus in Capella de Chalomonte, scilicet tertiam partem,  vineam vnam Amberiaci,  alias duas Saisiriaci,  alias quasdam terræ particulas ibidem constitutas. Ipsi vero nobis eodem modo concedunt quicquid iuris habere solebant, ad Patris scilicet Capellam,  totum ius parrochiale, sepulturas, oblationes, decimas,  vij. sextaria annonæ, quæ solebant accipere in area nostra. Omnia quoque, quæ iustis permutationibus esse noscuntur, mutua vicissitudine nos ipsis, ipsique nobis, ab omni calumnia, vel contradictione salua conseruabunt. Quod vt perpetuo ratum permaneat, sigillo nostro pariter,  domni Abbatis Ambroniacensis confirmari decreuimus,  apud nos,  ipsos scripta conseruari.